วันนี้มารีวิวร้าน after you หน่อยนะค่ะ ร้านนี้เรียกได้ว่าเป็นร้านขนมที่มีคิวทองมากกก คือใครที่อยากจะกินจริงๆ ก็ต้องอดทนรอ คนเยอะมากไม่ว่าจะสาขาไหนก็ตาม และน้อยมากที่โชคดีแบบไม่ต้องต่อคิว แบบช่วงใกล้ๆ ร้านจะปิด คนจะเริ่มซา

เมนูที่สั่ง:
+ Two-tone kakigori: คือน้ำแข็งใสสไตล์ญี่ปุ่น โรยด้วยผงไมโล และ ผง Horlick หรือผงมอลต์นั่นเอง เสิรฟ์พร้อมซอสไมโลแบบเข้มข้นไว้ให้ราด คือชอบมากเมนูนี้ มากี่ทีก็จะสั่งแบบเดิม น้ำแข็งเนื้อนุ่มละเอียดมาก เป็นน้ำแข็งที่ทำจากนม มีรสชาติในตัว ไม่ต้องราดซอสไมโลก็ยังทานอร่อย แต่ถ้าอยากเพิ่มอรรถรสแบบฟินที่สุด ก็ต้องราดซอสเข้าไป ถือว่าเป็นความอร่อยที่ลงตัวที่สุดเพราะมีทั้งความหวานของไมโล ความเค็ม และความมันของมอลต์ส่วนด้านในจะมีเม็ดไมโล และช้อกบอลไส้มอลต์พร้อมขนมปังด้วย เมนูนี้คือฟินแบบต่อเนื่องกันสุดๆ ไปเลยค่ะ

+Chocolate banana pancake: แพนเค้กนุ่มๆ ราดช้อกโกแลต ทานพร้อมกล้วย และวิปครีม ถือว่าเข้ากันได้ดี  ถ้าใครชอบหวานอีก ทางร้านยังมี syrup ให้ ส่วนตัวเมนูนี้ถือว่าธรรมดาทั่วไป ไม่ได้โดดเด่นเหมือนเมนูแรก

+ Earl grey lychee tea: อันนี้สั่งมาดับความเลี่ยน ถือว่าอร่อย มีความหอมกลิ่นชา รสชาติไม่ได้หวานมาก ตัดด้วยรสเปรี้ยวของลิ้นจี้ มีความเข้ากันได้ดี

**เมนูมีให้เลือกมากมาย ขึ้นอยู่กับรสนิยมของแต่ละคน**

การบริการร้าน: มาร้านนี้ต้องอดทน คิวรอเยอะ และพนักงานไม่ได้ดูแลมากเท่าไหร่ ทุกอย่างต้องบริการตัวเอง

บรรยากาศร้าน: ตกแต่งน่ารัก  มีโซนนั่งสำหรับลูกค้าสองชั้น กว้างขวาง และสะอาด

**โดยรวม ถึงแม้ต้องรอนานบางที เพื่อทานขนมที่อร่อย จะรอได้เสมอ ทานแล้วก็ไม่เคยผิดหวังเลยสักครั้ง ของเขาดีจริง คอนเฟิร์มอีกเสียง ใครที่ยังไม่เคยลอง ต้องมาลองแล้วฟินไปด้วยกันนะค่ะ คอขนมหวานเชิญทางนี้เลยคร้าา????????????

????เพ้ยหลานชวนชิม????